《五月十七日冒暑报谒》
宋代·张九成

炎热不可触，报谒当及时。
登车汗如洗，黾勉将何之。
城隅行诘屈，路转沿江湄。
仰看山列黛，俯瞰水沦漪。
心宽天地大，思远雪雾披。
犹如尘土中，忽见元紫芝。
暑气渺何许，清凉今在兹。
客子且休辔，与汝同此嬉。
人生贵自适，奔走亦奚为。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。